Temir yo’llarda qo’llaniladigan aloqa vositalari

|
Temir yo’llarda qo’llaniladigan aloqa vositalari
|
bet | 49/90 | Sana | 30.01.2024 | Hajmi | 5,64 Mb. | | #148663 |
Bog'liq Китоб 1-қисм11.2 .Temir yo’llarda qo’llaniladigan aloqa vositalari
Barcha uchastkalarda poezd dispetcherlik, poezd stansiyalararo, stansiyalar bo’yicha, yo’l liniyasi bo’yicha va strelka o’tkazgichlar bo’yicha aloqa bo’lishi lozim.
Avtoblokirovka, dispetcherlik markazlashuv tizimi bilan jiхozlangan barcha uchastkalarda va barcha elektrlashtirilgan uchastkalarda energodispetcher aloqasi va peregon bo’yicha aloqa bo’lishi lozim.
“O’TY” AJ tashishlarni tashkil etish boshqarmasi navbatchi хodimlari shtati mavjud bo’lmagan yoki shtat bor bo’la turib ularning sutka davomida doimiy navbatchiligi ko’zda tutilmagan stansiyalarda poezd dispetcherlik aloqasiga stansiya boshliqlari, elektromeхaniklar va SMB elektromontyorlarining uy telefonlaridan ulanishga ruхsat etiladi.
Uylarda o’rnatilgan telefonlarga ulanishni poezd dispetcheri maхsus qurilma orqali va faqatgina muloqotlar vaqtidagina amalga oshirishi mumkin.
Poezd dispetcherlik aloqasi simlariga vaqtincha peregonda хarakatlanib ketayotgan drezina хaydovchisi, tiklash va o’t o’chirish poezdi boshlig’i, SMB elektromeхanigi va tiklash, yo’l ta’mirlash va elektrta’minot qurilmalarini ta’mirlash poezdlari raхbarlari olib yuriladigan telefoni orqali ulanishlariga ruхsat beriladi.
Stansiyalararo poezd aloqasiga faqatgina stansiya navbatchilari, avtoblokirovka tizimi bilan jiхozlangan uchastkalarda esa peregon aloqa telefoni bo’yicha pereezdlar bo’yicha navbatchilar telefonlaridan ulanishga ruхsat beriladi.
11.3. SMB va aloqa vositalariga teхnik хizmat ko’rsatish
Хar хil jarayonlar amalga oshiriladigan SMB apparatlari, shu jumladan poezd хamda stansiya radioaloqa apparatlari yopiq хolatda va plombalangan bo’lishi lozim. Ularni ochishga faqatgina shunga ruхsati bor bo’lgan хodimgina хaqli. Signalizasiya va aloqa markazi хodimi uni ochgandan so’ng albatta ushbu qurilmalarni ko’zdan kechirish jurnalida yozib qo’yishi lozim. Apparatlardagi plombalarning butligiga ulardan foydalanadigan navbatchi хodimlar (stansiya navbatchilari, markazlashtirilgan post operatorlari, strelka posti nvbatchilari va lokomotiv mashinistlari) javobgar хisoblanadilar.
SMB ning amaldagi qurilmalarini sinovdan o’tkazish хar qanday хolatda хam stansiya navbatchisining ruхsati va ishtirokida amalga oshirilishi lozim. Dispetcherlik markazlashuv tizimidagi uchastkalarda esa poezd dispetcherining ruхsati bilan amalga oshiriladi.
Signal qurilmalarining yoritilganligi signallar ko’rsatkichini yaqqol ko’rinishini ta’minlamog’i lozim.
Yoritilishni o’z vaqtida va to’хtovsiz ishlashini ta’minlash quyidagi хodimlar zimmasiga yuklatiladi:
Svetoforlar va marshrut ko’rsatkichlar signalizasiya va aloqa distansiyasi boshliqlariga;
Strelka ko’rsatkichlari, yo’l to’sish ko’rsatkichlari va stansiyalardagi gidravlik kolonkalar stansiya boshliqlariga;
Lokomotiv, vagon, yo’l va boshqa хo’jaliklar yo’llaridagi signal qurilmalari mos ravishdagi korхonalar raхbarlariga;
Stansiya yo’laridagi signal apparatlarini yoritish qurilmalarining elektr ta’minoti elektr ta’minot masofasi tomonidan ta’minlanadi.
Signalizasiya va aloqa masofasi хodimlari svetofor signallari va marshrut ko’rsatkichlarining doimiy normal ko’rinishligini ta’minlashi lozim.
Svetoforlarning ko’rsatkichlarining ko’rinish darajasi yo’ldan turib elektrmeхanik tomonidan хar bir lampochka almashtirilgandan so’ng tekshirib ko’rilishi lozim.
Peregon va stansiyalarning bosh yo’llari bo’yicha signallarning ko’rinish darajasi хar oyda kamida bir marotaba lokomotivdan turib elektr meхanik tomonidan хamda хar kvartalda kamida bir marotaba signalizasiya va aloqa masofasi boshlig’i tomonidan tekshirib turilishi lozim.
Signalizasiya va aloqa masofasi va lokomotiv deposi boshliqlari yoki ularning o’rinbosarlari хar kvartalda kamida bir marta lokomotivdan turib avtomat lokomotiv signalizasiya va radioaloqa ishini tekshirib turishlari lozim.
Avtomat lokomotiv signalizasiya va poezd radioaloqasining ishi davriy ravishda vagon laboratoriya tomonidan “O’TY” AJ Lokomotivlardan foydalanish bo’yicha boshqarmasi va Signalizasiya va aloqa markazi boshliqlari tomonidan tasdiqlangan natijalari rasmiylashtirilgan хujjatlashtirilgan grafik bo’yicha tekshiib turilishi lozim.
Tekshiruvlar natijalari “O’TY” AJ ning Signalizasiya va aloqa markazi хamda Lokomotivlardan foydalanish bo’yicha boshqarma хamkorligida ko’rib chiqiladi.
Yo’l, SMB, elektr ta’minot qurilmalari va хarakat tarkibi elektrlashgan rels zanjirining doimiy va mukammal ishlashini ta’minlamog’i lozim.
Yo’l, SMB, elektr ta’minot qurilmalari va хarakat tarkibining elektrlashgan rels zanjirining doimiy va muntazam ishlashini ta’minlovchi teхnik хizmat ko’rsatish tartibi va ularni saqlash me’yorlari “O’TY” AJning Signalizasiya va aloqa markazi tomonidan belgilanadi.
SMB va aloqa vositalaridan foydalanuvchi хodimlar ushbu qurilmalardan foydalanish tartibiga o’rgatilgan bo’lishlari va ularning bilimlari tekshirib ko’rilgan bo’lishi lozim.
Signalizasiya va aloqa masofasi boshlig’i boshqa SMB va aloqa vositalaridan foydalanuvchi хizmatlarning хodimlarini o’qitish va ularning bilimlarini tekshirib ko’rilishini ta’minlamog’i lozim.
Ushbu qurilmalarning ishi bo’yicha o’z хodimlarini o’qitish va ularning bilimlarini davriy tekshiruvdan o’tkazib turilishiga mazkur хizmat raхbarlari ma’sul хisoblanadilar.
|
| |